OzLabs/hebrew-wiki-articles huggingface dataset:
יהדות חילונית-הומניסטית

"מנורת האדם" (Humanorah), סמל המזוהה עם הזרם.
יהדות חילונית-הומניסטית, ולעיתים פשוט יהדות הומניסטית (באנגלית: Secular Humanistic Judaism), היא זרם הרואה את היהדות כמורשת שאינה דתית ואינה תלויה באל. תחת זאת, היא מדגישה את הערכים האנושיים בה ואת חשיבות ההזדהות של הפרט עם ההיסטוריה והתרבות היהודיים במקום עם אמונה או מעש דתיים. גישתה שואבת מרעיונות ההומניזם החילוני: הסתמכות על הפרט ואמונה ביכולתו לשפר ולקדם את עצמו, התנהגות מוסרית וכבוד האדם, והתרחקות מתפישות על-טבעיות. בניגוד לרקונסטרוקטיבים, החולקים גם הם ראייה של היהדות כתרבות יותר מדת, זרם זה מסרב להכליל ניסוחים תאיסטיים כלשהם בטקסים שהוא עורך.

היהדות ההומניסטית-חילונית חוגגת את המועדים המסורתיים כביטוי לערכים האנושיים המגולמים בהם; כך השבת נתפשת כיום של איחוד משפחתי ומנוחה, ראש השנה כעת להתחדשות ולקבלת החלטות לעתיד, יום כיפור כהזדמנות לחשבון-נפש והתחבטות מוסרית, סוכות כביטוי להתחברות לטבע ולסביבה, וכיוצא בזה. היא מתנגדת להגדרת טקסיה הקהילתיים כ"תפילה" אלא מתייחסת אליהם כ"חגיגה של הזהות היהודית" באמצעות התכנסות, שירה ועוד. הקבלה לקהילה הומניסטית-חילונית נקראת "אימוץ היהדות" ולא "המרת דת", והתנאי לה הוא הזדהות עם העבר והמורשת היהודיים ונכונות להשתתף בפעילות. מנהיגים מוסמכים מכונים רבנים בזיקה למקורו של המונח במסורת, והזרם רואה בעצמו דת במובן של מערכת אמונות מסוימת ומסגרת קהילתית אך לא במובן של אמונה באלוהות.

התנועה היהודית חילונית-הומניסטית, נוסדה על ידי הרב שרווין ויין . הוא נסמך כרב רפורמי, אך בשלב מוקדם זנח את התאיזם. ב-1963 ייסד עם שמונה משפחות בית-כנסת עצמאי בבירמינגהם, דטרויט. בתחילה התנהלו כקהילה רפורמית, אך תוך חצי שנה נמחקו כל ההתייחסויות לאלוהים מסידור התפילה והקהילה פנתה לכיוון ההומניסטי-חילוני שטיפח ויין. הוא ביקר את הזרמים הדתיים השונים על אמונתם באלוהים, ובמקביל הדף את הזלזול שספג מתנועות חילוניות יהודיות מובהקות יותר באמרו שמחיקת סממנים כבתי-כנסת ורבנים הם ניתוק לא-מוצדק מהשורשים התרבותיים. עדות רפורמיות קטנות אחרות פרשו ואימצו רעיונות דומים. ב-1967 ייסד את "אגודת הרבנים ההומניסטים" כדי לבסס את ההשקפה החדשה, וב-1969 התאחדו הקהילות השונות שהזדהו עמה במסגרת "החברה ליהדות הומניסטית" (SHJ). וב-1985 הוקם "המכון הבינלאומי ליהדות חילונית הומניסטית" (IISHJ), שמשרדיו שוכנים בדטרויט ושיקגו ושהכשיר מאז כארבעים רבנים ורבות. ב-1986 ייסד ויין את "הפדרציה הבינלאומית של יהודים חילונים הומניסטים", שהתארגנה מחדש ב-2008 כ"פדרציה ליהדות חילונית הומניסטית." ב-2004 קמה שלוחה בישראל, "מכון תמורה".<ref></ref> חברים בולטים בזרם הם אלבר ממי, אלן דרשוביץ, יאיר צבן ויהודה באואר. הגוף הבינלאומי מרכז כחמישים קהילות וקבוצות, כשלושים מתוכן במסגרת ה-SHJ בצפון אמריקה והיתר בעוד ארבע-עשרה מדינות. הקהילות האמריקניות, המהוות את עיקר הזרם, מנו כ-10,000 חברים נכון ל-2012.

==ראו גם==
*יהדות רקונסטרוקציוניסטית
*יהדות חילונית

==קישורים חיצוניים==

* [https://web.archive.org/web/20131001234821/http://iishj.org/index.html אתר המכון הבינלאומי]
*[http://www.ifshj.net/ אתר הפדרציה הבינלאומית ליהדות חילונית-הומניסטית]
* [http://www.tkasim.org.il טקסים יהודיים-חילוניים ברוח היהדות ההומניסטית]
* [https://www.israeli-judaism.org.il/ התנועה הישראלית ליהדות חילונית הומניסטית]

==הערות שוליים==

קטגוריה:זרמים ביהדות
קטגוריה:חילוניות
Super Meat Boy

Super Meat Boy הוא משחק וידאו עצמאי שעוצב ופותח על ידי אדמונד מקמילן וטומי רפרנס. הוא היורש של משחק הפלאש Meat Boy שפותח על ידי מקמילן וג'ונתן מקנטי באוקטובר 2008. Super Meat Boy שוחרר ל-Xbox 360 דרך שירות ה Xbox Live Arcade באוקטובר 2010, לחלונות הוא שוחרר בנובמבר של אותה שנה. בשנת 2011 שוחררו גרסאות המק והלינוקס של המשחק.

השחקן משחק כ-Meat boy, דמות אדומה בצורת ריבוע, בניסיונו לחלץ את החברה שלו Bandage Girl מידיו של Dr. Fetus שמחזיק בה. המשחקיות מאופיינת על ידי מיומנות בשליטה בתנועת הדמות ובתזמון מדויק תוך כדי שהשחקן צריך לעבור שלל מכשולים.

== פיתוח ==
בשנת 2008, העלו אדמונד מקמילן ומתכנת הפלאש ג'ונת'ן מקאנתי את משחק הדפדפן "Meat Boy" לאתר Newgrounds לאחר תהליך פיתוח של כ-3 שבועות. המשחק זכה למיליוני צפיות ושחקנים. לאחר שמיקרוסופט ונינטנדו פנו למקמילן בבקשה ליצור משחק וידאו לשירותים המקוונים שלהם, הוא החליט להרחיב את המשחק המקורי לחוויה מלאה ומלוטשת יותר.<ref></ref><ref></ref>

פיתוח המשחק החל בינואר 2009. מקמילן עבד על עיצוב שלבים ועל הגרפיקה ורפרנס כתב את הקוד למשחק ולאחר מכן השתתף בעיצוב השלבים ועל עיצוב חויית התנועה. המוזיקה למשחק נוצרה על ידי דני ברנווסקי שגם חיבר את המוזיקה למשחק המקורי.

== משחקיות ==
Super Meat Boy הוא משחק פלטפורמה שבו השחקן שולט בדמות אדומה קטנה בצורת ריבוע בשם Meat Boy אשר חייב להציל את חברתו Bandage Girl דמות קטנה בצורת ריבוע מכוסה בפלסטרים מהמדען הרשע Dr. Fetus. המשחק מחולק לשבעה פרקים, כשלכל פרק ישנו פרק משנה שביחד מכילים יותר מ-300 שלבים. על השחקן להגיע לסופו של כל שלב נקודת הסיום מיוצגת על ידי Bandage Girl ובכל פעם שהוא מגיע אליה Dr. Fetus חוטף אותה והשחקן ממשיך לשלב הבא. על השחקן לחמוק ממגוון רחב של מכשולים לדוגמה פלטפורמות שמתפרקות לאחר ש-Meat Boy דורך עליהן, קרני לייזר שעוקבות אחריו, מסורים עצומים ועוד. השחקן יכול לרוץ ולקפוץ על פלטפורמות, לקפוץ על קירות ולהחליק למטה אם הוא נצמד אליהם. השחקן נדרש לשלוט היטב בתנועה של Meat Boy ולהקפיד על תזמון מדויק כדי לסיים כל שלב, דרגת הקושי של המשחק הושוותה למשחקים מסורתיים כמו Super Mario Bros ו־Ghosts'n Goblins.
טומי רפרנס (מימין) ואדמונד מקמילן (משמאל) בפנל של הסרט Indie Game: The Movie ב-2012 GDC

== מורשת ==
Meat Boy הופיע כדמות אורחת בסדרת Bit.Trip וגם במשחק ilomilo.
Super Tofu Boy הוא משחק פלאש סאטירי ששוחרר על ידי PETA בדצמבר 2010 במחאה על דמות המשחק וכדי לקדם טבעונות. זאת אף על פי ש-Meat Boy אינו עשוי מבשר אלא ילד ללא עור. כתגובה בגרסת המחשב ל־Super Meat Boy אפשר לשחק כ־Tufo Boy. במשחק Tufo Boy נראה מדוכא וחלש ואינו יכול לרוץ. בשל מגבלה זו הוא אינו יכול לעבור אף שלב במשחק.

באוגוסט 2014 הכריזו מקמילן ורפרנס על משחק המשך Super Meat Boy: Forever והוא נמצא כרגע בפיתוח לחלונות, טלפונים חכמים ומחשבי לוח.

מהלך הפיתוח וההוצאה לאור של המשחק מתועדים בסרט Indie Game - The Movie שיצא בשנת 2012.

== הערות שוליים ==

== קישורים חיצוניים ==

קטגוריה:משחקי וידאו משנת 2010
קטגוריה:משחקי פלטפורמות ממוחשבים
קטגוריה:משחקי פלייסטיישן 4
קטגוריה:משחקי אינדי
יוהאן קספר בלונצ'לי

יוהאן קספר בלונצ'לי (בגרמנית: Johann Kaspar Bluntschli; 7 במרץ 1808 - 21 באוקטובר 1881) היה משפטן, פילוסוף ופוליטיקאי שווייצרי, אחד מתשעת מייסדי המוסד לחוק בינלאומי, מומחה עולמי בתחום המשפט החוקתי ובתחום דיני מלחמה.

בלונצ'לי נולד בציריך, שווייץ, כבנו של יצרן סבון ונרות. בסיום לימודי בית הספר עבר ללימודים גבוהים בעיר הולדתו בתחום המשפט ומדעי המדינה. הוא המשיך את לימודיו באוניברסיטאות של ברלין ושל בון וקיבל תואר דוקטור ב-1829. הוא חזר לציריך ב-1830, ונכנס לחיים הפוליטיים של שווייץ. ב-1837 נבחר לחבר במועצה הגדולה והיה למנהיג המפלגה השמרנית המתונה.

לאחר שהתאכזב מהפוליטיקה השווייצרית פרש ממנה והתיישב במינכן ב-1848, שם היה לפרופסור למשפט חוקתי. ב-1863 עבר להיידלברג כפרופסור למשפט, וב-1873 היה בין מייסדי המוסד לחוק בינלאומי. בתקופת מלחמת שבעת השבועות הפעיל את השפעתו כדי שדוכסות באדן הגדולה תישאר נייטרלית. הוא שימש כנציג הקיסר הגרמני בוועידה לקביעת חוקי המלחמה, שהתקיימה בבריסל.

בלונצ'לי הביע דעתו במחלוקות משפטיות בינלאומיות שהיו על סדר היום בחייו. במאמר שפרסם ב-1879, הקרוי "המדינה הרומנית ומצבם המשפטי של יהודי רומניה", טען ש"אין ספק בכך שמספר גדול של משפחות יהודיות הגיעו לדאקיה בתקופת הקיסרות הרומית, ומכאן שהוותק שלהם על האדמה הרומנית לא נופל מהוותק של האומה הרומנית והן מהוות את הגרעין של יהדות רומניה". דברים אלה, בתקופה בה התנהל הפולמוס על מתן אזרחות ליהודי רומניה, הרגיזו מאוד את המתנגדים להענקת האזרחות ומתנגדיו וממשיכיהם מתווכחים ללא הפסק עם דברים אלה, גם בתקופה המודרנית (המאה ה-21), כשיהדות רומניה נמוגה למעשה.

הוא היה חבר הבונים החופשיים וכיהן כראש לשכת Ruprecht zu den fünf Rosen.

== קישורים חיצוניים ==

* [http://socserv2.socsci.mcmaster.ca/econ/ugcm/3ll3/bluntschli/TheState.pdf Johann Kaspar Bluntschli "The Theory of the State"] Authorised English Translation from the Sixth German Edition 
* 

==הערות שוליים==

קטגוריה:סגל אוניברסיטת היידלברג
קטגוריה:חוקרי המשפט הבין-לאומי
קטגוריה:פילוסופים שווייצרים
קטגוריה:פוליטיקאים שווייצרים
קטגוריה:גרמנים חברי הבונים החופשיים
קטגוריה:שווייצרים שנולדו ב-1808
קטגוריה:נפטרים ב-1881
STS-95

STS-95 הייתה המשימה ה־25 של מעבורת החלל דיסקברי. היא נשאה בין היתר את פדרו דוקֵה, האסטרונאוט הספרדי הראשון בחלל. המשימה שוגרה מ-LC-39B, מרכז החלל קנדי, ב־29 אוקטובר 1998.

משימה זו זכתה לסיקור תקשורתי רחב משום שבמשימה זו טס ג'ון גלן, האסטרונאוט האמריקאי הראשון שהשלים הקפה של כדור הארץ, כאשר הוא בן 77 ובכך הפך לאסטרונאוט המבוגר ביותר בהיסטוריה שטס לחלל.

==צוות==
* מפקד המשימה - קרטיס בראון, טיסה חמישית
* טייס - סטיבן לינדזי, טיסה שנייה
* מומחה משימה 1 - פדרו דוקה , האסטרונאוט הראשון מספרד בחלל
* מומחה משימה 2 - סקוט פרזינסקי בטיסתו השלישית 
* מומחה משימה 3 - סטפן רובינסון בטיסתו השנייה
* מומחה מטען 1 - ג'ון גלן, בטיסתו השנייה לאחר טיסת מרקורי-אטלס 6
* מומחה מטען 2 - צ'יאקי מוקיי, בטיסתה השנייה והאחרונה בחלל

==נתוני משימה==
* מסה:
**בנחיתה: 103,322 ק"ג
**מטען: 11,130 ק"ג
* פריגיאה: 550 ק"מ
* אפוגיאה: 561 ק"מ
* נטיית מסלול: 28.45°
* זמן הקפה: 96 דקות

==מהלך המשימה==
טיסת מעבורת החלל דיסקברי STS-95 התקיימה בין התאריכים 29 באוקטובר- ל-7 בנובמבר 1998.

משימה זו נמשכה תשעה ימים במהלכם הצוות תמך במגוון מחקרים ומטעדים ובינם פריסה של הלווין Spartan 201-5 שביצע תצפיות על ההילה של השמש ולאחר מכן נאסף שוב על ידי הזרוע הרובוטי של המעבורת.

כמו כן פלטפורמת HOST נועדה לבדוק רכיבים עבור טלסקופ החלל האבל ושיטות להתקנתם לקראת טיסת מעבורת החלל STS-103 שתבצע משימת שירות שלישית לטלסקופ החלל.

היותו של ג'ון גלן בן ה-77 בטיסתו השנייה לחלל כללה בדיקות על השפעות החלל על תהליך ההזדקנות.

במהלך המשימה המעבורת ביצעה 134 הקפות סביב כדור הארץ בשהות מצטברת של 213 שעות ו-44 דקות.

==טלאי המשימה==
טלאי המשימה תוכנן במשותף על ידי צוות המשימה וכלל מספר אלמנטים: הטלאי מכיל את מעבורת החלל עם פסים בצבע צהוב, אדום וכחול, המסמלים את הניסויים המדעיים, שיתוף הפעולה הבינלאומי וחקר השמש. קפסולת חללית מרקורי מקיף את המעבורת ונוצרת הספרה "7" כדי לציין את הקשר לטיסתו הראשונה של ג'ון גלן ושבעיית האסטרונאוטים בתוכנית מרקורי. כמו כן, נראים בשובל המשימה סימנים המציינים את ניסויי המשימה במיקרו-כבידה, השפעות גוף האדם בחלל והנדסת חומרים.

==ראו גם==
* משימות מעבורות החלל

==קישורים חיצוניים==

* [https://www.nasa.gov/mission_pages/shuttle/shuttlemissions/archives/sts-95.html סיכום המשימה באתר נאס"א]
* [http://www.spacefacts.de/mission/english/sts-95.htm תיאור המשימה]
* [https://historycollection.jsc.nasa.gov/JSCHistoryPortal/history/shuttle_pk/pk/Flight_092_STS-095_Press_Kit.pdf דיווח לעיתונות]
* [https://www.youtube.com/watch?v=5VGK-jmUkW0 סרטון על המשימה]

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:משימות מעבורות החלל
קטגוריה:1998 בארצות הברית
דוגלאס קוסטה

דוגלאס קוסטה דה סוזה (בפורטוגזית: Douglas Costa de Souza; נולד ב-14 בספטמבר 1990), הידוע בכינוי דוגלאס קוסטה או פשוט דוגלאס, הוא כדורגלן ברזילאי המשחק בעמדת הקיצוני בסידני.

הוא החל את הקריירה שלו בקבוצת גרמיו הברזילאית, לפני שעבר לשחטאר דונצק בינואר 2010 תמורת שישה מיליון יורו. הוא זכה בתארים רבים בשחטאר, כולל הטרבל מקומי בעונה 2010/2011 (ליגה, הגביע האוקראיני וסופר קאפ). בשנת 2015 הצטרף לבאיירן מינכן תמורת 30 מיליון יורו.

==קריירה==
===קריירת מועדונים===
ב-10 בינואר 2010 חתם דוגלאס על חוזה לחמש שנים עם שחטאר דונצק, בעסקה בשווי שישה מיליון יורו. את הופעת הבכורה שלו ערך כמחליף בדקה ה-75 במסגרת הליגה האירופית מול פולהאם ב-18 בפברואר, שהסתיים בהפסד שחטאר 1–2. ב-28 במרץ הוא כבש שער בתוספת הזמן בניצחון 1–3 על ארסנל קייב. הוא הבקיע שער בניצחון 0–3 על צ'רנומורץ אודסה ב-25 באפריל.

ב-1 יולי 2015 עבר משחטאר דונצק לבאיירן מינכן תמורת 30 מיליון יורו בחוזה לחמש שנים, החוזה הרביעי בגודלו בהיסטוריה של המועדון, וקיבל את חולצה מספר 11. דוגלאס קוסטה התברר עד מהרה כבעל ראיית משחק וכמבשל שערים מחונן, וסיים את עונת הבכורה שלו בבונדסליגה, 2015/16 עם אליפות הבונדסליגה, וזכה עם באיירן מינכן בגביע הגרמני, לאחר ניצחון בבעיטות הכרעה על בורוסיה דורטמונד, בו הבקיע את הפנדל המכריע.

ב-11 ביולי 2017 הושאל השחקן לקבוצת יובנטוס האיטלקית לעונה אחת עם אופציית רכישה, ובסיום ההשאלה נרכש על ידי יובנטוס. ב-5 באוקטובר 2020, הושאל לעונה אחת לקבוצתו הקודמת, באיירן מינכן.

ב-22 במאי 2021, לאחר תום עונת ההשאלה לבאיירן בה מיעט לשחק עקב פציעה, הודיעה יובנטוס על הצטרפות קוסטה לקבוצת נעוריו גרמיו, בהשאלה עד יוני 2022.

===נבחרת ברזיל===
דוגלאס שיחק לראשונה בנבחרת ברזיל בקופה אמריקה 2015.

==תארים==
;שחטאר דונצק:
* אליפות אוקראינה (5): 2009/10, 2010/11, 2011/12, 2012/13, 2013/14
* הגביע האוקראיני (3): 2010/11, 2011/12, 2012/13
* הסופר קאפ האוקראיני (3): 2010, 2012, 2013

;באיירן מינכן:
* אליפות הבונדסליגה: 2015/16, 2020/21
* הגביע הגרמני: 2015/16
* הסופר קאפ הגרמני: 2016
*גביע העולם למועדונים: 2020

;יובנטוס
* אליפות איטליה: 2017/2018, 2018/2019, 2019/2020
* הגביע האיטלקי: 2017/2018
* הסופר קאפ האיטלקי: 2018

;נבחרת ברזיל עד גיל 20:
* אליפות אמריקה הדרומית לנוער: 2009

==קישורים חיצוניים==

==הערות שוליים==

קטגוריה:קשרי כדורגל ברזילאים
קטגוריה:כדורגלני גרמיו
קטגוריה:כדורגלני שחטאר דונצק
קטגוריה:כדורגלני באיירן מינכן
קטגוריה:כדורגלני נבחרת ברזיל
קטגוריה:כדורגלנים ברזילאים
קטגוריה:כדורגלני יובנטוס
קטגוריה:כדורגלני קופה אמריקה 2015
קטגוריה:כדורגלני מונדיאל 2018
קטגוריה:כדורגלני לוס אנג'לס גלאקסי
קטגוריה:כדורגלני פלומיננסה
קטגוריה:כדורגלני סידני
קטגוריה:ברזילאים שנולדו ב-1990
נבחרת שוודיה בכדורגל עד גיל 21

נבחרת שוודיה בכדורגל עד גיל 21 היא נבחרת הכדורגל הצעירה של שוודיה, המייצגת אותה בתחרויות בינלאומיות לנבחרות צעירות. היא מנוהלת על ידי התאחדות הכדורגל השוודית. סגל הנבחרת מורכב ממיטב שחקני הכדורגל המחזיקים באזרחות שוודית שגילם מתחת ל-21 (אף כי גילם יכול להגיע גם ל-23 במקרים מסוימים). הנבחרת משתתפת באליפות אירופה בכדורגל עד גיל 21, הנערכת מדי שנתיים, והיא האלופה הנוכחית (2015).

הנבחרת הצעירה של שוודיה הופיעה בהופעה רשמית ראשונה בשנת 1976 בעקבות ייסודן של אליפויות אירופה לנבחרות צעירות מטעם אופ"א.

==כל אליפויות אירופה לנבחרות צעירות==
{| class="wikitable" style="text-align: center;"
!colspan=9|אליפות אירופה בכדורגל עד גיל 21
!width=1% rowspan=26|
!colspan=6|אליפות אירופה בכדורגל עד גיל 21 (שלב המוקדמות)
|-
!שנה
!שלב
!מקום
!מספר משחקים
!ניצחונות
!תיקו
!הפסדים
!שערי זכות
!שערי חובה
!מספר משחקים
!ניצחונות
!תיקו
!הפסדים
!שערי זכות
!שערי חובה
|-
|1978
|colspan=8 rowspan=4|לא העפילה
|4
|1
|1
|2
|6
|8
|-
|1980
|4
|0
|1
|3
|1
|4
|-
|1982
|4
|1
|1
|2
|3
|6
|-
|1984
|4
|2
|1
|1
|10
|4
|-
|1986
|רבע הגמר
|מקום 6
|2
|0
|1
|1
|2
|3
|6
|4
|1
|1
|7
|3
|-
|1988
|colspan=8 rowspan=1|לא העפילה
|6
|1
|4
|1
|6
|6
|-bgcolor="#cc9966"
|1990
|חצי גמר
|מקום 3
|4
|2
|1
|1
|7
|4
|6
|4
|2
|0
|10
|2
|-bgcolor=silver
|1992
|גמר
|מקום 2
|6
|3
|1
|2
|4
|4
|6
|4
|2
|0
|17
|3
|-
|1994
|colspan=8 rowspan=2|לא העפילה
|10
|4
|4
|2
|21
|8
|-
|1996
|8
|5
|1
|2
|15
|4
|-
|1998
|רבע הגמר
|מקום 6
|3
|1
|0
|2
|3
|3
|10
|9
|0
|1
|30
|6
|-
|2000
|colspan=8 rowspan=2|לא העפילה
|8
|2
|0
|6
|7
|15
|-
|2002
|12
|6
|4
|2
|22
|10
|-bgcolor=#9acdff
|2004
|חצי הגמר
|מקום 4
|5
|3
|1
|1
|11
|7
|10
|5
|3
|2
|20
|14
|-
|2006
|colspan=8 rowspan=2|לא העפילה
|10
|6
|0
|4
|16
|12
|-
|2007
|4
|3
|0
|1
|8
|6
|-bgcolor="#cc9966"
|2009
|חצי גמר
|מקום 3
|4
|2
|1
|1
|12
|7
|colspan=6|העפילה אוטומטית (כמארחת)
|-
|2011
|colspan=8 rowspan=2|לא העפילה
|10
|6
|2
|2
|17
|10
|-
|2013
|12
|7
|1
|4
|20
|14
|-bgcolor=gold
|2015
|אלופה
|מקום 1
|5
|2
|2
|1
|7
|4
|10
|6
|1
|3
|24
|17
|-
|2017
|שלב הבתים
|9 (3 בבית א')
|3
|0
|2
|1
|2
|5
|10
|7
|3
|0
|24
|7
|-
|2019
|colspan=8|לא העפילה
|10
|6
|2
|2
|19
|8
|-
|2021
|rowspan=1 colspan=8| טרם נקבע
|0
|0
|0
|0
|0
|0
|-
|סה"כ
|אליפות 1
|8/21
|32
|13
|9
|10
|48
|37
|164
|89
|34
|41
|303
|167
|}

==קישורים חיצוניים==

* 

קטגוריה:שוודיה: כדורגל
שוודיה
קטגוריה:נבחרות שוודיה
כריס רוברטס

כריס רוברטס (באנגלית: Chris Roberts; נולד ב-27 במאי 1968) הוא מעצב משחקי וידאו, מתכנת, מפיק ובמאי סרטים אמריקאי. הוא יצר את סדרת המשחקים Wing Commander כשהיה ב-Origin Systems וכעת הוא עובד על משחק - סימולטור החלל Star Citizen.

== ביוגרפיה ==
=== Cloud Imperium Games Corporation ===
ב-2011, הקים רוברטס את Cloud Imperium Games Corporation, יחד עם שותפו העסקי אורטוין פרירמוט' עורך דין ותיק בתחום המדיה, כדי לעבוד על משחק חדש. ב-10 באוקטובר 2012, Cloud Imperium Games השיקה קמפיין מימון המוני מאתר האינטרנט Roberts Space Industrie במטרה לגייס בין שני מיליון לארבעה מיליון דולר כדי להוכיח למשקיעים פרטים שיש לסוג משחק זה פוטניצל הצלחה ומהם לגייס עוד עשרה עד חמישה עשרה מיליון דולר כדי להפיק משחק - סימולטור חלל למחשב האישי. המשחק נבנה במנוע הגרפי Cryengine 3. המשחק הבטיח להכיל עלילה מסועפת המשחק נקרא Squadron 42 ויקום מקוון מתמשך Star Citizen. ב-18 באוקטובר 2012, עקב בקשת המעריצים הושק גם קמפיין באתר Kickstarter ב-19 בנובמבר של אותה שנה גויסו 6,238,563 דולר לפרויקט, ובערך 4.1 מיליון דולר מהאתר Roberts Space Industrie ועוד 2.1 מהקמפיין באתר Kickstarter.
רוברטס העריך שאם יוכל לגייס כ-23 מיליון דולר עד סוף הקמפיין המשחק לא יצטרך משקיעים והמשחק יהיה עצמאי לגמרי. מטרה זו הושגה ב-18 באוקטובר 2013.
נכון ל-21 ביולי 2015 המשחק גייס מעל 87,145,000 דולר.

ב-2013 רוברטס הכריז כי המשחק יפותח בשיטת מודלים וכל מודל ישוחרר ברגע שהוא יהיה שחיק ויעמוד בסטנדרטים של החברה. הראשון, היה מודל ההנגר, הוא שוחרר ב-29 באוגוסט 2013, ואפשר לשחקנים לשוטט בהנגר שלהם ולהתרשם מהחלליות שהעבודה על המודל ה-תלת־ממדי שלהן הושלמה. ב-3 ביוני 2014 שוחרר Arena Commander ואפשר לשחקנים לבדוק את מערכת הטיסה והקרב במספר חלליות.

==קישורים חיצוניים==

קטגוריה:מתכנתים אמריקאים
קטגוריה:במאי קולנוע אמריקאים
קטגוריה:מפיקי קולנוע אמריקאים
קטגוריה:מעצבי משחקים
קטגוריה:אמריקאים שנולדו ב-1968
מריה לייג'רסטם

נתיב מסעה של לייג'רסטם אל הקוטב הדרומי (כחול) על [[כביש חוצה הקוטב הדרומי (אדום)]]
מריה לייג'רסטם מדוושת באופניים עם כל הציוד עליהם
מריה לייג'רסטם (באנגלית: Maria Leijerstam; נולדה ב-14 ביוני 1978) היא שיאנית גינס, הרפתקנית ולשית, והראשונה שהגיעה אל הקוטב הדרומי באופניים. 
== קריירה ==
לייג'רסטם היא ילידת אברדייר שבוויילס. ב-27 בדצמבר 2013 הגיעה אל הקוטב הדרומי, לאחר מסע אופניים שנמשך 10 ימים, 14 שעות ו-56 דקות, מקצה יבשת אנטארקטיקה עד הקוטב הדרומי. את כל הדרך עשתה בדיווש על אופניה, בכך השיגה גם שיא עולם חדש במשך הזמן למסע בכוח שרירי אדם בלבד מחוף אנטארקטיקה אל הקוטב. אופני הקוטב של לייג'רסטם תוכננו במיוחד לצורך מסע זה, והם היחידים במינם בעולם. 

מסעה של לייג'רסטם החל ב-17 בדצמבר 2013, בקצה מדף הקרח רוס, , דרך רכס ההרים הטראנס-אנטארקטיים, על קרחון לוורט. הגובה המקסימלי שהגיעה אליו במסעה היה 2,941 מטר. גובה הקוטב הדרומי הוא 2,835 מטר.

מסע האופניים הייחודי של לייג'רסטם התאפשר הודות לקיומו של כביש חוצה הקוטב הדרומי, המשמש להעברת דלק אל התחנה האנטארקטית אמונדסן-סקוט. עם זאת, סחף שלג שהצטבר על נתיב הנסיעה הקשה על ההתקדמות, שבה לא נעזרה בשום אמצעי פרט לכוח שריריה. בסך הכל גמאה לייג'רסטם 638 ק"מ, בין 10 ל-17 שעות ביום ללא ימי מנוחה. בדרכה אל הקוטב הדרומי נאלצה לייג'רסטם לעקוף אזור בתרונים רחב ידיים מעל קרחון לוורט. בתרונים כאלה היוו מכשולים אימתניים במשלחות קודמות אל הקוטב הדרומי ואף גבו חיי אדם. משך המסע הרגיל מתחנת מקמרדו עד הקוטב הדרומי, בטרקטורים זחליליים הגוררים מזחלות, נמשך כ-40 ימים.

הטמפרטורה הנמוכה ביותר שנמדדה במהלך מסעה הייתה 29 מעלות צלזיוס מתחת לאפס, שרישומן קשה פי כמה מחמת הרוחות המקפיאות.

==קישורים חיצוניים==

* [http://www.whiteicecycle.com/ אתר וייטאייסייקל, מריה לייג'רסטם, שיאנית גינס] 
* [http://www.independent.co.uk/news/uk/home-news/british-adventurer-maria-leijerstam-achieves-world-first-by-cycling-to-south-pole-9026928.html בנג'מין רייט, "האינדפנדנט"], 27 בדצמבר 2013

קטגוריה:אנטארקטיקה: מגלי היבשת
קטגוריה:הרפתקנים בריטים
קטגוריה:שיאניות גינס בריטיות
קטגוריה:נשים ולשיות
קטגוריה:בריטיות שנולדו ב-1978
קטגוריה:בריטים שנולדו ב-1978
איליין פיינסטיין

איליין פיינסטיין (באנגלית: Elaine Feinstein, 24 באוקטובר 1930 – 23 בספטמבר 2019) הייתה משוררת, סופרת, מחזאית, ומתרגמת יהודייה-בריטית.

==קורות חיים==
איליין פיינסטיין
פיינסטיין נולדה בליברפול וגדלה בלסטר, ואביה ניהל מפעל קטן לרהיטי עץ. והיא למדה והתחנכה באוניברסיטת קיימברידג' ולאחר מכן עבדה כמרצה באוניברסיטת אסקס בין השנים 1967–1970. פיינסטיין כתבה כ-14 רומנים כ-30 ספרים שונים ומחזות רבים.

פיינסטיין נפטרה ב-23 בספטמבר 2019. הותירה אחריה שלושה ילדים.

==יצירותיה==
===ספרים===
* יציאת אמברסטון, בעברית: כתר, 1987.
* לאהוב את ברכט, בעברית: אור יהודה: הוצאת הד ארצי, תרגמה מאנגלית ורדה ירושלמי, 1999.
* וידויה של ליידי צטרלי, בעברית: אור יהודה: הוצאת הד ארצי.
* The Russian Jerusalem (ירושלים הרוסית), 2008 (לא תורגם לעברית).
* Ted Hughes: The Life of a Poet (טד יוז - חיי המשורר), הוצאת וינפרד וניקולסון 2001 (לא תורגם לעברית).

=== שירים ===
* 1971: עץ תפוח הקסם, לונדון, האצ'ינסון.
* 1990: עיר המוזיקה האצ'ינסון.
* 1997: אור יום.
* 2000: זהב.
* 2009: כלה של קרח.
* יוני 2010: ערים.

===תסכיתים===
*1980: הדים.
*1981: סוף האביב.
*1983: יום חופש.
*1985: מרינה צבטייבה: חיים.
*1987: אם אי פעם אוכל לגעת ברגליים שלי שוב.
*1990: הגבר בחיים שלה.
*1994: אספת חורף.

==פרסים==
*1970: פרס לתרגום / המועצה לאמנויות.
*1971: פרס בטי מילר.
*1979: פרס לתרגום / המועצה לאמנויות.
*1981: פרס לתרגום / המועצה לאמנויות.
*1981: חבר באגודה המלכותית לספרות.

==קישורים חיצוניים==

* [http://www.carcanet.co.uk/cgi-bin/indexer?owner_id=219 איליין פיינסטיין באתר carcanet]
* [https://web.archive.org/web/20130823210653/http://www.poetryarchive.org/poetryarchive/singlePoet.do?poetId=167 Profile at Poetry Archive]
* [http://www.contemporarywriters.com/authors/?p=auth01J16L270912620139 Contemporary writers]
* [http://www.thepoetrytrust.org/poetry-channel/ Podcast interview with Elaine Feinstein at the Aldeburgh Poetry Festival]
* [http://www.poetrymagazines.org.uk/magazine/record.asp?id=12113 "She Means It When She Rhymes: Marina Tsvetaeva: Selected Poems." Review from Thumbscrew. No 17 – Winter 2000/1]
* 
* 

==הערות שוליים==

קטגוריה:משוררות יהודיות בריטיות
קטגוריה:סופרות יהודיות בריטיות
קטגוריה:חברות האגודה המלכותית לספרות
קטגוריה:מתרגמים יהודים בריטים
קטגוריה:מתרגמות יהודיות
קטגוריה:מתרגמות אנגליות
קטגוריה:סופרות אנגליות
קטגוריה:משוררות אנגליות
קטגוריה:מתרגמים אנגלים
קטגוריה:מחזאיות יהודיות בריטיות
קטגוריה:בריטיות שנולדו ב-1930
קטגוריה:בריטים שנולדו ב-1930
קטגוריה:בריטיות שנפטרו ב-2019
קטגוריה:בריטים שנפטרו ב-2019
טאז'רס (קורדובה)

קלוב אתלטיקו טאז'רס (בספרדית: Club Atlético Talleres; מוכר גם כטאז'רס דה קורדובה, או בפשטות טאז'רס) הוא מועדון ספורט מהעיר קורדובה שבארגנטינה, המפורסם בשל קבוצת הכדורגל שלו. הקבוצה משחקת מאז עונת 2016/17 בליגת העל הארגנטינאית, שבה השתתפה בעבר לסירוגין ב-21 עונות, בין השנים 1980 ו-2004. 

מלבד כדורגל גברים ונשים, מחזיק המועדון בקבוצות בענפי ספורט נוספים: כדורסל, קטרגל, הוקי שדה, כדוריד, קראטה, טאקוונדו, כדורעף וגלגיליות.

==היסטוריה==
המועדון נוסד על ידי אנגלים שעבדו במוסכי הרכבת בקורדובה (פירוש המילה taller בספרדית הוא מוסך). המייסד, תומאס לאוסון, אהד את הקבוצה האנגלית בלקברן רוברס וממנה לקח את הצבעים לקבוצה שהקים - כחול ולבן.

ההישגים הגדולים ביותר של המועדון הם, ברמה הלאומית - סגנות הליגה בנסיונל 1977 (יחד עם שלוש הפעמים בהן הגיע המועדון למקום השלישי), וברמה הבינלאומית - זכייה בגביע קונמבול בשנת 1999. זו הקבוצה היחידה בארגנטינה שזכתה בגביע בינלאומי מבלי לזכות באליפות מקומית.

כמרבית הקבוצות מחוץ לבואנוס איירס, טאז'רס משויכת להתאחדות הכדורגל הארגנטינאית באופן עקיף. עד לשנת 1969 טאז'רס השתתפה בליגה האזורית של קורדובה. בשנת 1967 החלו להתקיים במהלך מחצית אחת של השנה טורנירי הנסיונל, בהם התחרו קבוצות מליגת העל וקבוצות שהעפילו מהליגות האזוריות. טאז'רס העפילה לראשונה לטורניר זה ב-1969. התוצאות הטובות אותן השיגה בטורנירי הנסיונל של המחצית השנייה של שנות השבעים (סגנות ב-1977 והעפלה לחצאי הגמר של השנים 1976 ו-1978) הביאו לכך שב-1980 הוחלט להעלותה להשתתף בקביעות בליגת העל, גם בטורנירי המטרופוליטנו. 

טאז'רס שיחקה בליגת העל, לסירוגין (למעט בעונת 1993/94, ובין העונות 1995/96 ו-1997/98), עד לשנת 2004. בסוף עונת 2003/04 ירדה טאז'רס לליגת המשנה, אף על פי שבטורניר קלאוסורה 2004 הגיעה למקום השלישי, עקב שיטת הממוצעים. בליגת המשנה שהתה טאז'רס עד סוף עונת 2008/09, ומאז, למעט בעונת 2013/14, היא שיחקה בליגה השלישית הפדרלית. בסוף עונת 2015 שוב העפילה הקבוצה לליגת המשנה, ובטורניר הבא, "טורניר המעבר" שהסתיים ביוני 2016, זכתה במקום הראשון ובכך עלתה חזרה לליגת העל לאחר 12 שנים.

מבין הקבוצות המשויכות בעקיפין להתאחדות, טאז'רס היא היחידה שזכתה בתואר בינלאומי, והיא מחזיקה בכמה שיאים: שיא ההשתתפות במשחקי ליגת העל ושיא הנקודות הצבורות באותה ליגה, הראשונה להשתתף בגביע ליברטדורס וזו שהשתתפה בהכי טורנירי גביע בינלאומיים בינלאומיים: גביע ליברטדורס, גביע מרקוסור וגביע קונמבול.

היריבה העיקרית של טאז'רס, ה"קלאסיקו", היא בלגראנו, וזהו גם הדרבי החשוב ביותר בעיר קורדובה.

הקבוצה מחזיקה בשיא הצופים למשחק בליגה השלישית בארגנטינה - 62,000 במשחק העלייה לליגה השנייה מול סן חורחה בעונת 2012/13' באצטדיון מריו אלברטו קמפס. הקבוצה מארחת משחקים באצטדיון זה מאז 2012 כיוון שאצטדיונה הביתי, בוטיק דה באריו חרדין, קטן מלהכיל את הצופים הרבים הבאים למשחקיה.

==שחקנים בולטים==
*הקטור באליי - אלוף עולם במונדיאל 1978 עם נבחרת ארגנטינה
*לואיס גלבאן - אלוף עולם במונדיאל 1978 עם נבחרת ארגנטינה
*חוסה דניאל ולנסיה - אלוף עולם במונדיאל 1978 עם נבחרת ארגנטינה
*חאבייר פסטורה

==תארים==
====בינלאומי====
*גביע קונמבול - 1999

====לאומי====
*אליפות ארגנטינה - סגנות 1977

==קישורים חיצוניים==

* 

*
קטגוריה:קורדובה (ארגנטינה): ספורט
קטגוריה:קבוצות כדורגל ארגנטינאיות
קטגוריה:קבוצות כדורגל שהוקמו ב-1913
פרו קאריל אואסטה

קלוב פרו קאריל אואסטה (בספרדית: Club Ferro Carril Oeste; נקרא בפשטות פרו), הוא מועדון ספורט מהעיר בואנוס איירס שבארגנטינה. המועדון ידוע בעיקר בשל קבוצת הכדורגל שלו, המשחקת מאז שנת 2000 בליגת המשנה הארגנטינאית, אך בעבר השתתפה ב-80 עונות בליגת העל וזכתה בשתי אליפויות. 

המועדון מיוצג גם בענפים נוספים: כדורסל, כדוריד, כדורעף, אתלטיקה, שחייה, כדורמים, שחמט, ג'ודו, קריקט, סייף וגלגיליות.

==היסטוריה==

המועדון נוסד ב-28 ביולי 1904 על ידי 95 עובדי "פרוקאריל דל אואסטה" (רכבת המערב) בשכונת קבז'יטו בעיר. בשנת 1912 זכתה הקבוצה באליפות הליגה השנייה ובגביע הליגה השנייה (קופה קומפטנסיה בולריץ') והעפילה לליגת העל. ב-1931 נטל המועדון חלק בהיווסדה של הליגה המקצוענית.

תור הזהב של פרו היה בראשית שנות השמונים, אז זכה המועדון ב-2 אליפויות (טורנירי הנסיונל של 1982 ושל 1984) ו-3 סגנויות (בטורנירי המטרופוליטנו של 1981 ושל 1984 ובטורניר הנסיונל של 1981). המועדון מדורג במקום ה-13 בטבלה ההיסטורית הכללית של ליגת העל הארגנטינאית. כמו כן זכה המועדון במהלך השנים ב-5 אליפויות ליגת המשנה הארגנטינאית (בשנים 1958, 1963, 1969, 1970 ו-1978).

השנים שבין 1978 ו-2000 היו התקופה האחרונה של פרו בליגת העל. בשנת 2000 המועדון נשר לליגת המשנה ובעונה שלאחריה באה ירידה נוספת, לליגה השלישית, שם שהה המועדון שתי עונות. מאז עונת 2003/04 משחק המועדון בליגת המשנה.

למועדון יריבות היסטורית (מאז 1920) עם מועדון ולס סרספילד והמשחק ביניהם מכונה "אל קלאסיקו דל אואסטה" - "הקלאסיקו של המערב" (מערב בואנוס איירס), אך הוא אינו מתקיים מאז שנת 2000 עקב ההיעדרות של פרו מליגת העל.

==שחקנים בולטים==
*אנטוניו רומה
*קרלוס אלברטו וידל - מלך השערים ההיסטורי של הקבוצה
*אוסקר גארה - אלוף מונדיאל 1986, שיחק בהפועל כפר סבא והפועל באר שבע
*הקטור קופר
*אלברטו מרסיקו - כדורגלן השנה בארגנטינה ב-1984
*אלחנדרו סאבלה
*פביאן קנסלריץ'
*חרמן בורגוס
*רוברטו אז'אלה
*סרחיו ואסקס
*פדריקו פאסיו

==תארים==
*אליפות ארגנטינה 2: (נסיונל 1982, נסיונל 1984)
**סגנות: 3 (מטרופוליטנו 1981, נסיונל 1981, מטרופוליטנו 1984)
*ליגת המשנה הארגנטינאית 5: (1958, 1963, 1969, 1970 ו-1978)

==כדורסל==
בתחילת שנות השמונים זכה המועדון בכמה אליפויות אזוריות בבואנוס איירס. ב-1985 נפתחה ליגת הכדורסל הלאומית (LNB) והמועדון זכה באליפות בשנים 1985, 1986 ו-1989. כמו כן זכה המועדון באליפות דרום אמריקה לאלופות בשנים 1981, 1982 ו-1987. ב-1986 הפסידה בגמר הגביע הבין-יבשתי בכדורסל לז'לגיריס קובנה. 
שחקן בולט שיצא ממחלקת הכדורסל של המועדון הוא לואיס סקולה.

==קישורים חיצוניים==

* 

*
קטגוריה:קבוצות כדורגל ארגנטינאיות
קטגוריה:בואנוס איירס: מועדוני ספורט
קטגוריה:בואנוס איירס: מועדוני כדורגל
קטגוריה:קבוצות כדורגל שהוקמו ב-1904
אוניון (סנטה פה)

קלוב אתלטיקו אוניון (בספרדית: Club Atlético Unión; מוכר גם כאוניון דה סנטה פה או בפשטות אוניון) הוא מועדון ספורט מהעיר סנטה פה שבארגנטינה. המועדון נוסד ב-15 באפריל 1907, והוא נודע בעיקר בשל קבוצת הכדורגל שלו, המשחקת כיום בליגת העל הארגנטינאית.

המועדון מפעיל קבוצות בענפי ספורט נוספים, כגון כדורסל, כדורעף, גלגיליות, קשתות, כדורגל אולמות, כדורגל נשים, קראטה, התעמלות ושחייה. מכל אלו בולט הכדורסל, שבו קבוצת המועדון זכתה בליגת העל הארגנטינאית בכדורסל בשנים 1943 ו-1969, וכיום משחקת בליגת המשנה של ארגנטינה. כדורסלן ה-NBA קרלוס דלפינו החל את דרכו במועדון.

==היסטוריה==

המועדון, שתחילה היה חלק מהליגה המקומית בסנטה פה, הצטרף להתאחדות הכדורגל הארגנטינאית ב-1940 ועלה לראשונה לליגת העל ב-1966.

בשנת 1979 השיג המועדון את הישגו הגבוה ביותר בכדורגל, כשהגיע לגמר הנסיונל מול ריבר פלייט, שזכתה באליפות עקב יתרון שער חוץ.

משחק הדרבי מול אתלטיקו קולון מכונה "אל קלאסיקו סנטפסינו", והוא התקיים לראשונה ב-1913. למועדון קיימות גם יריבויות עם נציגות אחרות של פרובינציית סנטה פה: ניואל'ס אולד בויס, רוסאריו סנטראל ואתלטיקו דה רפאלה.

==שחקנים בולטים==
* הוגו גאטי
* לאופולדו לוקה - אלוף עולם במונדיאל 1978
* פרננדו עלי - מלך השערים ההיסטורי
* נרי פומפידו - אלוף עולם במונדיאל 1986
* ריקרדו אלטמירנו
* אלברטו אקוסטה
* לאונרדו מדלון
* רמון סנטוריון
* פבלו קבאז'רו
* איגנסיו קאנוטו

==תארים==
* אליפות ליגת המשנה הארגנטינאית (2) : (פרימרה B 1966, טורניר מעבר B נסיונל 2014)
* סגנות ליגת העל הארגנטינאית (1): (נסיונל 1979)

==קישורים חיצוניים==

* 

*
קטגוריה:קבוצות כדורגל ארגנטינאיות
קטגוריה:פרובינציית סנטה פה: ספורט
קטגוריה:פרובינציית סנטה פה: מועדוני כדורגל
קטגוריה:סנטה פה (ארגנטינה): ספורט
קטגוריה:קבוצות כדורגל שהוקמו ב-1907
אולימפו

קלוב אולימפו (בספרדית: Club Olimpo; מוכר גם כאולימפו דה באיה בלנקה, או בפשטות אולימפו), הוא מועדון ספורט מהעיר באיה בלנקה שבארגנטינה המשחק בליגת המשנה הארגנטינאית. המועדון נוסד ב-15 באוקטובר 1910, ופעילויותיו העיקריות הן בתחומי הכדורגל והכדורסל.

אף על פי שאת הישגיו הגדולים ביותר השיג המועדון בענף הכדורסל (שתי אליפויות ליגת העל הארגנטינאית בכדורסל בשנות השבעים), מאז ומעולם היה הכדורגל תחום פעילותו העיקרי. קבוצת הכדורגל של המועדון משחקת כיום בליגת העל הארגנטינאית.

מלבד שני ענפי הספורט שהוזכרו, קיימות במועדון מחלקות ספורט נוספות: שחייה, התעמלות מכשירים, אייקידו, ג'ודו, גלגיליות, משקולות וכדורעף.

==היסטוריה==
מקור השם של המועדון בהר האולימפוס היווני, ומקור צבעיו (פסים שחורים-צהובים) בצבעיה של קבוצת פניארול האורוגוואית שנשיאו הראשון של אולימפו אהד.

עד לשנות השמונים השתתפה קבוצת הכדורגל של אולימפו בטורניר המקומי של באיה בלנקה, ה"ליגה דל סור" (ליגת הדרום, כשהכוונה היא לדרום פרובינציית בואנוס איירס), טורניר בו מחזיקה אולימפו בשיא אליפויות - 28 במספר. בשנות השבעים והשמונים העניקה ליגה זו כרטיס כניסה לטורניר האזורי (Torneo Regional) המיועד לקבוצות מחוץ לבואנוס איירס רבתי, שבתורו העניק כרטיסי השתתפות בטורניר הנסיונל, טורניר בו שיחקו קבוצות מפנים הארץ וקבוצות ליגת העל. בדרך זו זכתה אולימפו להשתתף בטורניר הנסיונל של שנת 1984. בשנת 1985 ההצלחה של אולימפו בטורניר האזורי העניקה לה את הזכות להשתתף ב"ליגיז'ה פרה ליברטדורס" (טורניר כניסה לגביע ליברטדורס), שם הפסידה אולימפו לבוקה ג'וניורס ברבע הגמר. בעונת 1988/89 העפילה אולימפו לליגת המשנה הארגנטינאית (פרימרה B נסיונל), אך היא ירדה חזרה לליגה המקומית בתום העונה. 

בעונת 1996 העפילה אולימפו שוב לליגת המשנה, ומאז ועד היום היא שיחקה באחת משתי הליגות העליונות. בשנת 2002 היא העפילה לראשונה לליגת העל, שם שהתה עד שנת 2006. עוד שיחקה אולימפו בליגת העל בעונות 2007/08, 2010/11 ו-2011/12, ובין עונות 2013/14 ו-2017/2018.

הישג השיא של קבוצת הכדורגל היה המקום הרביעי בטורניר קלאוסורה 2011.

==שחקנים בולטים==
*קרלוס רואה 
*חאבייר פאהס 
*דריו פרננדס 
*סבסטיאן דוברבייר 
*דוד סולארי
*חוסה מריה בסנטה

==תארים==
*ליגת המשנה הארגנטינאית (4): אפרטורה 2001, אפרטורה 2006, קלאוסורה 2007, 2009/10

==כדורסל==
קבוצת הכדורסל של המועדון זכתה בליגת העל הארגנטינאית בכדורסל בשנים 1974 ו-1978. הקבוצה הגיעה למקום השני בליגה בשנים 1980 ו-1986. באליפות המקומית של באיה בלנקה זכתה הקבוצה 19 פעמים. כיום משחקת הקבוצה בליגה השלישית.

== קישורים חיצוניים ==

* 

*
קטגוריה:קבוצות כדורגל ארגנטינאיות
קטגוריה:פרובינציית בואנוס איירס: ספורט
קטגוריה:ארגנטינה: כדורסל
קטגוריה:ארגנטינה: מועדוני ספורט
קטגוריה:קבוצות כדורגל שהוקמו ב-1910
קטגוריה:פרובינציית בואנוס איירס: מועדוני כדורגל
פלטנסה

קלוב אתלטיקו פלטנסה (בספרדית: Club Atlético Platense) הוא מועדון ספורט מפלורידה שבבואנוס איירס רבתי, ארגנטינה.

המועדון נוסד ב-25 במאי 1905 וידוע בעיקר בשל קבוצת הכדורגל שלו. הקבוצה משחקת בליגת המשנה הארגנטינאית, אך השתתפה בליגת העל הארגנטינאית במשך למעלה מ-70 שנה והייתה בין המייסדות שלה בעידן המקצועני. תלבושת המועדון מורכבת מהצבעים לבן וחום.

המועדון מיוצג גם בענפים נוספים, בהם כדורסל, התעמלות מכשירים, כדוריד, הוקי שדה, כדורגל אולמות, ג'ודו, גלגיליות, פלוטה פאלטה, הוקי רולר, טאקוונדו, אגרוף, שחייה וטניס. קבוצת הכדורסל של המועדון משחקת בליגת המשנה הארגנטינאית.

לפלטנסה יריבות ספורטיבית עם שכנתה מאזור צפון בואנוס איירס רבתי, טיגרה, מליגת העל. המשחק הראשון ביניהן שוחק ב-1915, ושנה לאחר מכן התרחשו התנגשויות בין מחנות האוהדים שהולידו את ה"קלאסיקו דה לה סונה נורטה" (הקלאסיקו של אזור הצפון).

==היסטוריה==
פלטנסה הועלתה לראשונה לליגת העל, יחד עם קבוצות נוספות כמו בוקה ג'וניורס, כתוצאה מהחלטה של ההתאחדות ב-1912. ב-1916 הקבוצה משיגה את הישגה הגבוה היותר במהלך ההיסטוריה, כאשר היא מוכתרת כסגנית אלופה. בשנות העשרים, עת התקיימו שתי ליגות על מקבילות בארגנטינה, השתתפה בכל אחת מהן קבוצה בשם "פלטנסה". בטבלה המסכמת לעידן החובבני בארגנטינה (בין השנים 1891–1934) תופסת פלטנסה את המקום התשיעי.

בקיץ 1951, במהלך מחנה אימונים באירופה, פגשה הקבוצה במשחק ידידות בסן סירו את מילאן, שהייתה באותה העת בלתי מנוצחת בביתה במשך שנתיים, וניצחה אותה בתוצאה 2–3. פלטנסה שהתה בליגת העל עד ירידתה הראשונה ממנה בשנת 1955.

פלטנסה שבה לשחק בליגת העל בין השנים 1964 ו-1971 (בטורניר המטרופוליטנו של 1967, תחת הדרכתו של אנחל לברונה, הגיעה עד לחצי הגמר), ובין השנים 1976 ו-1999. ב-2002 הידרדרה הקבוצה לליגה השלישית (מטרופוליטנה), ממנה שבה לליגת המשנה הארגנטינאית ב-2006. בין השנים 2010 ו-2018 שוב שיחקה הקבוצה בליגה השלישית, והיא שבה לליגת המשנה בתחילת עונת 2018/19. בטורניר המעבר בשנת 2020 העפילה הקבוצה לליגת העל הארגנטינאית

==שחקנים בולטים==
*סנטיאגו ורנאסה
*לואיס איסלאס
*דויד טרזגה
*קלאודיו בורגי
*אדוארדו קואודט
*אסטבן פוארטס
*פביאן קנסלריץ'
*גונסאלו ברחסיו

==הישגים==
*סגנות ליגת העל הארגנטינאית (1): 1916
*סגנות קופה דה אונור (1): 1918
*סגנות קופה אסקובר (1): 1943
*אליפות ליגת המשנה הארגנטינאית (1): פרימרה B 1976
*אליפות הליגה השלישית בארגנטינה (מטרופוליטנה) (1): פרימרה B 2005/06, פרימרה B 2017/18

== קישורים חיצוניים ==

* 

*
קטגוריה:פרובינציית בואנוס איירס: ספורט
קטגוריה:קבוצות כדורגל ארגנטינאיות
קטגוריה:גראן בואנוס איירס: מועדוני כדורגל
קטגוריה:קבוצות כדורגל שהוקמו ב-1905
אפרים דרור

אפרים דרור (טְרוֹכֶה) (Efraim Dror (Troche); 1903, ורשה – 25 במרץ 1981, תל אביב) היה מתרגם עברי של טקסטים מוזיקליים ומבקר מוזיקה ישראלי.

==ביוגרפיה==
אפרים טרוכה, בן זיסל (לבית פְרוֹם) וישראל יצחק, בשנת 1925 עלה לארץ ישראל. בתקופת מלחמת העולם השנייה תרגם שירי לוחמים והמנונים של בעלות הברית, שהופיעו בשירון שחולק לחיילי הבריגדה היהודית.
החל בשנות ה-40 תרגם שירים לאופרה הארצישראלית (אחר-כך האופרה הישראלית). בשנות ה-50 היה גם המתרגם הקבוע של איתן לוסטיג, מנצח המקהלה הקאמרית תל אביב.

דרור היה אוטודידקט, שתרגם ספרים ויצירות שהועלו באולם הקונצרטים במשך שנים: ליברטי של אופרות, אורטוריות, קנטטות, קאנונים, אריות, מחזות זמר וכן מאות שירים קלאסיים, משבע שפות. הוא היה מבקר מוזיקה וחבר בוועדה למונחים מוזיקליים של האקדמיה ללשון העברית.

תרגומיו נחשבו בעיני רבים למעולים, מצטיינים בדיוק ריתמי וקולחים.

אפרים דרור נפטר ב-1981, כבן 78. הותיר את אשתו, הלינה דרור (1915–2009).

ארכיונו של דרור שמור בארכיון למוזיקה ישראלית שבספריית סוראסקי, אוניברסיטת תל אביב.

==פרסומיו==

* פ' גרדנויץ, בהשתתפות אפרים טרוכה, המוזיקה בישראל: מימות קדם עד ימינו אלה, ירושלים: ר' מס (ספרית מס למדע פופולרי), תש"ה. (מהדורה ב מתוקנת ומורחבת: תשט"ו) (הפרקים שנכתבו בשיתוף עם דרור: על המוזיקה העברית העתיקה והימי-ביניימית)

תרגום:
* פול גרייב, תולדות המוזיקה התזמורתית ותקופותיה; עברית: אפרים טרוכה, תל אביב: צ' ליינמן, תש"ה.

==קישורים חיצוניים==
* 
* 
* 

==הערות שוליים==

קטגוריה:מתרגמים ישראלים
קטגוריה:מתרגמים לעברית
קטגוריה:מבקרי מוזיקה ישראלים
קטגוריה:ישראלים ילידי פולין
קטגוריה:אנשי העלייה הרביעית
קטגוריה:ישראלים שנולדו ב-1903
קטגוריה:ישראלים שנפטרו ב-1981
היפריון (ירח)

היפריון (נקרא גם Saturn VII באנגלית Hyperion) הוא ירח של כוכב הלכת שבתאי. הוא ידוע בעיקר עקב תצורתו המיוחדת (המזכירה תפוח אדמה), מסלולו הכאוטי והרכבו המיוחד. 

==גילוי ושם==
היפריון התגלה על ידי צוות האסטרונומים ויליאם בונד וג'ורג' בונד (אב ובנו) ב-16 בספטמבר 1848, ובמקביל באופן בלתי תלוי על ידי ויליאם לאסל ב-18 בספטמבר 1848 שנתן לירח את שמו. 
לאסל קיבל את הצעתו של האסטרונום ג'ון הרשל אשר נתן את השמות לשבעת ירחי שבתאי שהתגלו קודם לכן, לפי המיתולוגיה היוונית. ולכן לאסל קרא לירח אחר היפריון, אחד מהטיטאנים, במיתולוגיה היוונית.

==מאפייני מסלול==
היפריון שונה באופיו משאר הירחים בכך שמסלולו בעל אקסצנטריות גבוהה, תצורתו אינה כדורית והוא נמצא בתהודה מסלולית של 3:4 עם הירח טיטאן. כלומר, כאשר טיטאן מסיים ארבע הקפות סביב שבתאי, היפריון מסיים בדיוק שלוש הקפות.
תצורת הסיבוב של הירח היא כאוטית, כלומר ללא סדר קבוע או צפוי מראש. היפריון, יחד עם הידרה וניקס הוא אחד מהירחים הבודדים במערכת השמש אשר אין לו סיבוב קבוע.
==מבנה ומאפייני פני השטח== 
פני השטח של הירח מרובים במכתשים. לחלקם ניתנו שמות של אלי הירח והשמש במיתולוגיות השונות. ריבוי המכתשים נותנים לירח צורה המזכירה ספוג. מידת הנקבוביות של הירח היא גדולה מ-40%.
לארבעת המכתשים הגדולים ניתנו שמות:

{| class="wikitable"
! שם המכתש !! שם באנגלית !! מקור השם !! קואורדינטות 
|-
| באלו || Bahloo || אל הירח מהמיתולוגיה האבוריג'ינית || 
|-
| הליוס || Helios || אל השמש במיתולוגיה היוונית || 
|-
| ג'ארילו || Jarilo || אל הפוריות ואהבה במיתולוגיה סלאבית || 
|-
| מרי || Meri || אל השמש וגיבור לאומי במיתולוגיה של אנשי הבורורו (Bororo) מהשבטים הילידים בברזיל || 
|}

==מחקר==
החללית קאסיני ביצעה מספר יעפים ליד היפריון. הראשון היה ממרחק של 505 ק"מ, ב-26 בספטמבר 2005. שני יעפים נוספים בוצעו ממרחק של 58,000 ק"מ, באוגוסט וספטמבר 2011. היעף האחרון בוצע ב-31 במאי 2015 ממרחק של כ-34,000 ק"מ.
 <gallery>
קובץ:PIA17194-SaturnMoon-Hyperion-20150531.jpg |היפריון במבט מקרוב, צילום של קאסיני מתאריך 31 במאי 2015
קובץ:Hyperion false color.jpg| היפריון ביעף הקרוב ביותר, צולם בצבע לא טבעי על ידי הגשושית הויגנס וקאסיני בספטמבר 2005
</gallery>

==קישורים חיצוניים==

* 

==הערות שוליים==

קטגוריה:ירחי שבתאי
שיאוליאי (רשות מקומית)

שיאוליאי (בליטאית: Šiaulių rajono savivaldybė, ; ביידיש ובעברית, גם: שאוול ושאוולי) היא אחת מ-60 הרשויות המקומיות של ליטא.

רשות מקומית שיאוליאי משתרעת על פני 1,807 קמ"ר, ואוכלוסייתה מנתה בשנת 2014, למעלה מ-42,000 תושבים. היא גובלת במערבה במחוז טלז. מרכזה המנהלי היא העיר שיאוליאי הנהנית ממעמד מנהלי נפרד (), ולכן אינה נכללת בתחומה. עם יישובי הרשות נמנים קורשנאי ובזיליונאי.

==קישורים חיצוניים==

* 

* [http://regionai.stat.gov.lt/en/siauliu_apskritis/siauliu_rajono_savivaldybe.html נתונים על הרשות המקומית באתר ממשלתי ליטאי] 

קטגוריה:מחוז שיאוליאי: רשויות מקומיות
קרטינגה (מחוז משנה)

קרטינגה (בליטאית: Kretingos rajono savivaldybė) הוא אחד מ-60 מחוזות משנה של ליטא, בחלוקה המנהלית של ליטא הוא מחוז-משנה של מחוז קלייפדה.

מחוז-משנה קרטינגה משתרע על פני 989 קמ"ר, ואוכלוסייתו מנתה בשנת 2001, למעלה מ-45,700 תושבים.

==קישורים חיצוניים==

* 

* [http://regionai.stat.gov.lt/en/klaipedos_apskritis/kretingos_rajono_savivaldybe.html נתונים על מחוז-המשנה באתר ממשלתי ליטאי] 

קטגוריה:מחוז קלייפדה
קטגוריה:מחוז קלייפדה: רשויות מקומיות
מינגצ'ביר

מינגצ'ביר (אזרית: Mingəçevir) היא עיר בצפון-מרכז אזרבייג'ן כ-239.78 ק"מ צפון-מערבית לבאקו.

ההתיישבות הקדומה ביותר של בני אדם במקום מתוארכת לאלף הרביעי והשלישי לפנה"ס.

מינגצ'ביר הוקמה ב-1946 בעקבות הקמת תחנת כוח, ב-1948 היישוב קיבל מעמד של עיר. לפי מפקד האוכלוסין של ברית המועצות מ-1989 התגוררו בעיר 85,450 תושבים. לפי מפקד האוכלוסין של אזרבייג'ן מ-2020 התגוררו בעיר כ-106,100 תושבים, והיא העיר הרביעית בגודלה במדינה. 

בעיר פועלים מספר מפעלים.

==ערים תאומות==
* 
* 
* 
* 

==קישורים חיצוניים==

* 

* 

==הערות שוליים==

קטגוריה:אזרבייג'ן: ערים
קטגוריה:יישובים שהוקמו ב-1946
לייקוס

Lycos (לייקוס) הוא פורטל אינטרנט הכולל מנוע חיפוש. במהלך המחצית השנייה של שנות ה-90, בשנים הראשונות לאחר השקת הפורטל, לייקוס הכיל את אחד ממנועי החיפוש הראשונים והפופולריים ביותר באינטרנט.

== היסטוריה ==
הפיתוח של לייקוס החל ב-1994 במסגרת פרויקט ניסיוני לפיתוח מנוע חיפוש בראשות פרופ' מייקל מולדין מאוניברסיטת קרנגי מלון שבפיטסבורג. האתר הושק ב-13 באפריל 1995, והיה באותה העת אחד ממנועי החיפוש הראשונים באינטרנט, ובמהרה האתר הפך לאחד מאתרי האינטרנט הפופולריים ביותר בעולם.

במסגרת שיתוף פעולה בין לייקוס לענקית התוכן הגרמנית ברטלסמן, הוקם ב-1999 המהדורה האירופאית של הפורטל - Lycos Europe.

בשנת 1998 רכשה לייקוס את שירות האחסון Tripod בעבור 58 מיליון דולרים. במהלך השנים הבאות רכשה לייקוס קרוב ל-20 חברות אינטרנט, בהן Gamesville, WhoWhere, Wired Digital, Quote.com, Angelfire, Matchmaker.com ו-Raging Bull.

באוקטובר 2000, במהלך תקופת השיא של בועת הדוט קום, רכשה חברת טרה נטוורקס (חברת האינטרנט של תאגיד הטלפוניה הספרדי טלפוניקה), את לייקוס בעבור 12.5 מיליארד דולרים במניות.

באוקטובר 2004 נמכרה לייקוס לתאגיד התקשורת הדרום קוריאני "דאום", בעבור 95 מיליון דולרים במזומן (פחות מ-2% מהמחיר אותו שילמה טרה נטוורקס עבור הפורטל).

במהלך 2006 הציגה לייקוס מספר שירותי תקשורת, בהם טלפון לייקוס אשר שילב פיצ'ר שיחות וידאו בזמן אמת ונגן MP3.

באוגוסט 2010 נמכרה לייקוס לחברת השיווק ההודית Ybrant Digital בעבור 36 מיליון דולרים.

== קישורים חיצוניים ==
* 

==הערות שוליים==

קטגוריה:פורטל אינטרנט
קטגוריה:מנועי חיפוש
קטגוריה:אתרי אינטרנט שהושקו ב-1995
אאוסנגטה

אָאוּסַנְגָטֶה (בספרדית: Auzangate) הוא הר ברכס וילקנוטה, חלק מהרי האנדים בפרו. גובהו 6,384 מטרים, 100 קילומטרים דרום מזרחית לעיר קוסקו. להר חשיבות רבה במיתולוגיית האינקה.

כל שנה, פסטיבל 'קויילור ריטי' (בקצ'ואה "שלג כוכבים") מתקיים עשרים קילומטר צפון לאאוסנגטה בהר קולקיפונקו, והוא אבן שואבת לאלפי עולים לרגל. הוא מתקיים שבוע לפני חג הלחם והיין הקדושים.

באזור למוֹת ואלפקות חיות בבר. שבילים בהרים הגבוהים משמשים את רועיהן לסחר עם קהילות חקלאיות בגבהים נמוכים יותר. אחד מנתיבים אלה הוא מהווה מסלול טיול רגלי ידוע ומפורסם.

לאזור יש ארבעה מאפיינים גאולוגיים עיקריים: ההרמה האנדית של גרניט, הקרחונים התלויים, עמקי בליית קרחונים, ותצורה פרמינאנית בצבעיה הייחודיים: אדום, אוכרה, טורקיז. האזור מתאפיין גם בגיר וביערות.

== גלריה ==
<gallery>
קובץ:Mountain pearls1.jpg|מוכרת מלאכת יד באאוסנגטה
קובץ:Mountain pearls2.jpg|אישה באאוסנגטה סמוך לכפר טינקי
</gallery>

==קישורים חיצוניים==

קטגוריה:פרו: הרים
סלים אלאפניש

סלים אלאפֿנישׁ (בערבית: سليم الأفنيش, בגרמנית: Salim Alafenisch; נולד ב-20 בנובמבר 1948) הוא סופר, בן לשבט הבדואי אלאפֿנישׁ שבנגב.

== חייו ==
בצעירותו רעה גמלים ועד גיל 14 לא ידע קרוא וכתוב. השלים לימודים תיכוניים בנצרת ב-1971 ולימודים נוספים בלונדון. בעל תארים באתנולוגיה, סוציולוגיה ופסיכולוגיה מאוניברסיטת היידלברג שבגרמניה. סלים אלאפניש חי בגרמניה, כותב ומשדר את סיפוריו בשפה הגרמנית. מוצג כפלסטיני.

נושאי סיפוריו שאובים מתרבות הבדואים, ובהם הִרבה להתמקד בעימות שבין המסורת והמודרניות בחיי היומיום של אנשי המדבר בדורות האחרונים. לדבריו, מקור השראתו בסיפורים ששמע בצעירותו באוהלי המשפחה וסביב המדורה הלילית.

מספריו (כולם בגרמנית): סוחר הקטורת, 1988, שמונה נשותיו של סבא, 1989; גמל וחָח באפו, 1990; האוהל המאובן, 1993; נסיכת המדבר, 1994; ליל המשאלות, 1996; עזיזה, 1997; אמירה באוהל הכלולות 1998; מבחן האש (ה"בישעה" במשפט הבדואי - סיפורו האישי משולב במחקר שערך), 2007. חלק מספריו נועדו לבני נוער, ויש בהם שתורגמו לצרפתית, לספרדית ולאיטלקית.

== קישורים חיצוניים ==

== הערות שוליים ==

קטגוריה:בדואים ישראלים
קטגוריה:בוגרי אוניברסיטת היידלברג
קטגוריה:סופרים גרמנים
קטגוריה:סופרים ערבים ישראלים
קטגוריה:ישראלים שנולדו ב-1948
נשואה

נָשׁוּאַה (באנגלית: Nashua) היא עיר במדינת ניו המפשייר בארצות הברית. במפקד האוכלוסין של שנת 2000 מנתה אוכלוסיית נשואה 86,494 תושבים, והיא העיר השנייה בגודלה בניו המפשייר, אחרי מנצ'סטר. מבחינה כלכלית שייכת העיר, יחד עם אזור דרום ניו המפשייר, לאזור מטרופולין בוסטון.

נשואה נבחרה פעמיים כעיר ש"הכי טוב לגור בה בארצות הברית" במשאל השנתי של המגזין "Money". היא העיר היחידה שדורגה במקום הראשון ברשימה זו פעמיים, ב-1987 ו-1997.

==היסטוריה==

==קישורים חיצוניים==

* 
* 

==הערות שוליים==

קטגוריה:ניו המפשייר: ערים
קטגוריה:יישובים שהוקמו ב-1746
קרחון לוורט

קרחון לֶוֶורֶט (באנגלית: Leverett Glacier) הוא קרחון בהרי טאפלי, בהרי המלכה מוד, בשטח חסות רוס שבאנטארקטיקה.

אורכו של הקרחון כ-90 קילומטרים ורוחבו בין 6 ל-7 קילומטרים.

הקרחון זורם צפונה ממתלול ווטסון, בין רמת קליפורניה לרמת סטנפורד, ואז נוטה למערב-צפון-מערב בין הרי טאפלי להרי הרולד בירד עד שהוא נשפך אל מדף הקרח רוס, מזרחית ובסמוך לקרחון סקוט.

שיא גובהו של הקרחון 790 מטרים מעל פני הים.

== היסטוריה ==
=== גילוי ומיפוי הקרחון ===

הקרחון התגלה בדצמבר 1929 על ידי הקבוצה הגאולוגית של משלחת בירד לאנטארקטיקה, בראשותו של לורנס גולד (Laurence Gould).

=== מקור השם ===

גולד קרא לקרחון על שם פרנק לוורט (Frank Leverett), גאולוג ידוע מאוניברסיטת מישיגן, ובר-סמכא בתחום גאולוגיית הקרחונים במרכז ארצות הברית.

== כביש חוצה הקוטב הדרומי ==
קרחון לוורט נמצא על הנתיב המוליך דרך ההרים הטראנס-אנטארקטיים אל כביש חוצה הקוטב הדרומי, נתיב אספקה יבשתי בין תחנת מקמרדו לתחנה האנטארקטית אמונדסן-סקוט. ב-2013 השיגה מריה לייג'רסטם שיא גינס כאשר הגיעה תוך 10 ימים בדיווש על אופני קוטב מיוחדים על כביש זה, מקצה מדף הקרח רוס אל הקוטב הדרומי.

== לקריאה נוספת ==

<div class="mw-content-ltr">• Gunter Faure, Teresa M. Mensing, [https://books.google.co.il/books?id=5Xk482GKlQsC&pg=PA189&lpg=PA189&dq=%22Leverett+Glacier%22&source=bl&ots=PFkki_xg3E&sig=ACfU3U2pBi-QwCWb26GRjKQmv0myq8JKPQ&hl=en&sa=X&ved=2ahUKEwjtqJra9KLsAhXnWRUIHXBrA1s4ChDoATAAegQIAxAC#v=onepage&q=%22Leverett%20Glacier%22&f=false The Transantarctic Mountains: Rocks, Ice, Meteorites and Water], P 189</div>

<div class="mw-content-ltr">• Fegyveresi, John M., [https://erdc-library.erdc.dren.mil/jspui/bitstream/11681/24835/1/ERDC-CRREL%20TR-17-16.pdf The potential risks and future impact of a large Leverett Glacier crevasse along the South Pole Traverse (SPoT)], Cold Regions Research and Engineering Laboratory (U.S.) Engineer Research and Development Center (U.S.) ERDC/CRREL;TR-17-16</div>

<div class="mw-content-ltr">• United States. Defense Mapping Agency. Hydrographic Center, [https://books.google.co.il/books?id=gooNAQAAIAAJ&pg=PA215&lpg=PA215&dq=%22Leverett+Glacier%22&source=bl&ots=h8mpx5jm1V&sig=ACfU3U32v3m1KsIV3b0xVbDeNUdKwzNBlQ&hl=en&sa=X&ved=2ahUKEwjdyNbd9aLsAhXdZxUIHbgaAT84MhDoATAGegQIARAC#v=onepage&q=%22Leverett%20Glacier%22&f=false Sailing Directions for Antarctica: Including the Off-lying Islands South of Latitude 60°], P 215</div>

== קישורים חיצוניים ==
* [https://geonames.usgs.gov/apex/f?p=GNISPQ:5:::NO::P5_ANTAR_ID:8761 קרחון לוורט] באתר הסקר הגאולוגי של ארצות הברית
* [https://www.adam.antarcticanz.govt.nz/nodes/view/21056 קרחון לוורט] באתר הגאזט האנטארקטי של ממשלת ניו זילנד
* [https://data.aad.gov.au/aadc/gaz/scar/search_names_action.cfm?search_text=8380&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR קרחון לוורט] באתר הגאזט האנטארקטי המשווה SCAR של ממשלת אוסטרליה
* [https://www.yr.no/place/Antarctica/Other/Leverett_Glacier/ מזג אוויר נוכחי מעודכן בקרחון לוורט]
** [https://www.yr.no/place/Antarctica/Other/Leverett_Glacier/long.html תחזית מזג אוויר עדכנית ארוכת טווח עבור קרחון לוורט]

==הערות שוליים==

לוורט
מתלול ווטסון

מתלול ווטסון (באנגלית: Watson Escarpment) הוא מדרון (מתלול) גדול ותלול בהרי המלכה מוד, הנוטה צפונה לאורך השוליים המזרחיים של קרחון סקוט, ואחר מזרחה אל קרחון רידי, שם הוא פונה דרומה לאורך צדו המערבי של הקרחון.
== גאוגרפיה ==
אורך המתלול, המקושת במידת-מה, הוא כמעט 180 ק"מ; הוא מתנשא לגובה 3,550 מ' מעל פני הים, ובין 1,000 ל-1,500 מ' מעל הקרקע הסמוכה. חלקו הצפוני-מרכזי של המתלול נצפה מנקודה גבוהה על הר קבוצת הסיוע ומופה בחלקו בדצמבר 1929 על ידי הקבוצה הגאולוגית של המשלחת הראשונה של ריצ'רד בירד לאנטארקטיקה, בראשות לורנס גולד. מנקודה קרובה יותר צפתה במתלול הקבוצה הגאולוגית של משלחת בירד לאנטארקטיקה בשנת 1934, בראשות קווין בלקברן, ובירד קרא אותו על שם תומאס ווטסון, איש עסקים אמריקאי, מממני המשלחת. המתלול מופה בפרוטרוט על ידי הסקר הגאולוגי של ארצות הברית (USGS) ממדידות וצילומי אוויר של הצי האמריקאי, בשנים 1964-1960.

קטגוריה:אנטארקטיקה: גאוגרפיה
סמי סוסה

סמואל קלווין פרלטה "סמי" סוֹסה (באנגלית: Sammy Sosa, נולד ב-12 בנובמבר 1968) הוא שחקן בייסבול ממוצא דומינקני אשר שיחק במייג'ור ליג בייסבול בתפקיד שחקן שדה ימני בין השנים 1989–2007. סוסה חבר במועדון חובטי 500 הום ראנס, השחקן המוביל מבחינת חבטות הום ראן בכל הזמנים בקרב השחקנים הזרים בליגה ואחד משני שחקנים בנשיונל ליג מאז שנת 1900 שהשיגו 160 RBI בעונה אחת, הישג אותו השיג בשנת 2001. סוסה הוא השחקן היחיד בכל הזמנים שאי פעם הצליח לחבוט 60 חבטות בעונה, במשך שלוש עונות רצופות.

==קריירה==
סוסה נולד במחוז סן פדרו דה מקוריס שברפובליקה הדומיניקנית.

במהלך הקריירה שלו שיחק בארבע קבוצות מקצועניות שונות. הוא החל את דרכו בליגה המקצוענית בקבוצת טקסס ריינג'רס בשנת 1989. במהלך העונה עבר לקבוצת שיקגו וויט סוקס שם שיחק עד שנת 1991. בשנים 1992 - 2004 שיחק בשיקגו קאבס בה כיכב כאחד החובטים הטובים ביותר בליגה. ב-2005 שיחק בבולטימור אוריולס. ב-2007, שיחק שוב בקבוצת "טקסס ריינג'רס" שם חבט את חבטת ההום ראן ה-600 שלו במהלך הקריירה, והיה לשחקן החמישי בתולדות הליגה שהגיע להישג הזה.

ב-1998 נבחר יחד עם מרק מקגווייר לספורטאי השנה של ספורטס אילוסטרייטד. כמו כן נבחר ל-MVP של ה-MLB.

שמו של סוסה נקשר עם שימוש בסמים משפרי ביצועים ולכן טרם נבחר להיכל התהילה.

==סטטיסטיקות קריירה==
* ממוצע חבטות: 27.3%
* חבטות מוצלחות: 2,408
* חבטות הום ראן: 609
* RBI: 1,667

==קישורים חיצוניים==

* 

קטגוריה:שחקני בייסבול אמריקאים
קטגוריה:שחקני בייסבול דומיניקנים
קטגוריה:שחקני השדה החיצון
קטגוריה:זוכי פרס ה-MVP של העונה הסדירה ב-MLB
קטגוריה:שחקני בולטימור אוריולס
קטגוריה:שחקני טקסס ריינג'רס
קטגוריה:שחקני שיקגו וייט סוקס
קטגוריה:שחקני שיקגו קאבס
קטגוריה:אמריקאים שנולדו ב-1968
קטגוריה:דומיניקנים שנולדו ב-1968